Spoločnosť ADATA oznámila, že na trh uvádza novú powerbanku ADATA T10000. Vďaka svojmu štíhlemu profilu a kapacite 10 000 mAh je model T10000 ľahko prenosný a zároveň disponuje dostatočnou kapacitou.
S hrúbkou iba 15 mm sadne model T10000 takmer do každého vrecka. Povrchová úprava s textúrou dodáva powerbanke príjemný vzhľad a zároveň zabraňuje vzniku nevzhľadných odtlačkov prstov. Dva USB porty s výstupným prúdom až 2,0 A umožňujú používateľom T10000 rýchlo nabíjať až dve zariadenia naraz, čím ušetria drahocenný čas.
Výrobca ďalej uvádza, že vďaka vysoko kvalitným lithium-polymérovým batériám, pevnému a ohňovzdornému puzdru a viacnásobnej ochrane obvodov ponúka model T10000 stabilný výkon, odolnosť a bezpečnosť.
Bezpečnú prevádzku zaručujú ochranné opatrenia proti prebitiu, nadmernému vybitiu, prehriatiu, skratu a prepätiu na vstupe a výstupe.
Odporúčaná koncová cena:
- Powerbanka T10000 – 13 eur